Tulli joutui lopulta katkaisemaan huhut poikkeuksellisella viestintäponnistuksella. Keskiviikon harjoituksesta julkaistiin Twitteriin useita kuvioita ja videoita, joissa harjoituksen toteuttaminen näkyy.

Tullin toimintaan on kohdistunut alkuviikolla laajin disinformaatiokampanja vuosiin, Tulli kertoo. Asiasta uutisoi ensimmäisenä Iltalehti.

Disinformaation levittäminen alkoi, kun tulli ilmoitti tiistai-iltana suorittavansa keskiviikkona Helsinki-Vantaan lentokentällä biologisiin uhkiin liittyvän harjoituksen. Tulli kertoi tekevänsä harjoituksen yhdessä Rajavartiolaitoksen, poliisin, Terveyden ja hyvinvoinnin laitoksen, sosiaali- ja terveysministeriön, Helsingin ja Uudenmaan sairaanhoitopiirin, Vantaan kaupungin, Finavian sekä Liikenne- ja viestintäviraston kanssa.